En a Edat Meya bi habió un estau crovata que con o rei Tomislav (910-928) plegó a estar poderoso y a tener una extensión territorial dende l'Adriatico dica o riu Drina, que ye considerau en o nacionalismo crovate como a muga natural de Croacia. En diferents momentos d'a suya historia os monarcas crovates tenioron conflictos con os hongaros, os bizantins u os venecians, que prebaban de controlar o suyo territorio. A diferencia d'atros pueblos eslavos d'os Balcans yeran un pueblo catolico, sobre tot dende o Concilio de Split de 1060. O catolicismo ye un sinyal d'identidat crovata.